Kamu bisa jelasin ke aku soal Perang Soviet–Jepun dalam bahasa melayu?

Perang Soviet–Jepun (; ), dikenali di Mongolia sebagai Perang Pembebasan 1945 () adalah konflik ketenteraan dalam Perang Dunia II bermula sejurus tengah malam pada 9 Ogos 1945, dengan pencerobohan Soviet terhadap negara boneka Manchukuo Jepun. Pihak Soviet dan Mongolia mengakhiri penguasaan Jepun ke atas Manchukuo, Mengjiang (Mongolia Dalam), utara Korea, Karafuto, dan Kepulauan Chishima (Kepulauan Kuril). Kekalahan Tentera Kwantung Jepun membawa kepada penyerahan kalah Jepun dan penamatan Perang Dunia II. Penyertaan Soviet ke dalam perang merupakan faktor penting dalam kerajaan Jepun membuat keputusan untuk menyerah kalah tanpa syarat, kerana jelas menunjukkan bahawa Soviet Union tidak bersedia untuk bertindak sebagai pihak ketiga dalam merundingkan penghentian peperangan pada terma bersyarat.